Ylistaron urheilupuiston pesäpallostadion

Ravintola Taro -areena (Ylistaron Urheilupuiston pesäpallostadion) on Seinäjoen Ylistarossa sijaitseva pesäpallostadion. Areenan katsomoon mahtuu noin 200 katsojaa. Areena tunnettiin kesästä 2009 eteenpäin hetken nimellä Luoman Areena, joka tuli Ylistaron Kilpa-Veljien (YK-V) silloisen pääsponsorin, Luoman Oy:n, nimestä.

Urheilupuiston pesäpallostadionilla ei ollut liki kymmeneen vuoteen sponsorinimeä, mutta helmikuussa 2019 solmitun yhteistyösopimuksen mukaan nimi muuttuu Ravintola Taro -areenaksi, YK-V:n pesäpallojaoston laajentaessa yhteistyötään ylistarolaisen Ravintola Taron kanssa. YK-V pelaa areenalla pesäpallon kotiottelunsa.

 Historia 
Uuden kentän rakentamista suunniteltiin Ylistarossa 1990-luvun alussa, kun kenttätilanne kävi huonoksi. Hanhiniemen kentällä ei ollut katsomoita eikä sosiaalitiloja. Myös tie kulki liian lähellä. Kunnanvaltuusto kuitenkin jäädytti suunnitelmat.http://www.ykv-pesis.net/web2009/Kom09.php?p=p_271&sName=1993  Uusi kenttä rakennettiin urheilupuistoon vasta vuonna 1996. Pelikuntoinen se ei kuitenkaan sillä kaudella ollut, mutta YK-V pääsi aloittamaan kauden 1997 uudella kentällä.http://www.ykv-pesis.net/web2009/Kom09.php?p=p_274&sName=1996  YK-V oli huojentunut, kun olosuhteet oli saatu kuntoon kymmenen vuoden taistelun jälkeen. 

Kentän avausottelu oli 10. toukokuuta pelattu YK-V:n ja Koskenkorvan Urheilijoiden välinen näytösottelu. Tiilimurskalla pelattu ottelu päättyi Koskenkorvan 0–2 voittoon.http://www.ykv-pesis.net/web2009/Kom09.php?p=p_275&sName=1997  Nykyinen katsomo kentälle tuli vuonna 2005. 

Katsomon rakentamisesta oli puhuttu jo monen vuoden ajan. Tuolloin Ylistaron kunta oli varannut 4 450 euron määrärahan rakentamiseen. Se käytettiin kokonaan rakennustarvikkeisiin ja olemassa olleiden rakennelmien korjaukseen ja muutoksiin. Katsomon piirustukset suunnitteli Keijo Kitinoja. Rakentamisen yhteydessä sivussa ollut toimitsijakoppi siirrettiin suoraan kotipesän taakse ja sitä nostettiin. Samalla tuli varastotilaa. Penkkirivit rakennettiin kiinteästi kopin ympärille kymmenen metrin päähän kotipesän kaaresta. Lisäksi katsomon eteen tuli suojaava turva-aita, johon voitiin sijoittaa sponsorimainoksia. Myös vaihtopenkit ja kioski uusittiin. Työ tehtiin vapaaehtoistyönä, jota johti timpuriryhmä. Mukana olivat kuitenkin myös Ylistaron Konepaja Oy ja Koneurakointi Veljekset Luoma.

Katsomon rakentaminen alkoi huhtikuussa, ja sen vihki käyttöön 12. kesäkuuta kunnanjohtaja Juha Luukko. Tuolloin pelattiin myös uuden stadionin avausottelu YK-V:n ja Evijärven välillä.http://www.pohjalaiset.net/ykv-pesis2005/ Hiekkatekonurmen kenttä sai keväällä 2008.http://www.pesisleirit.sporttisaitti.com/nuorisoleiri/kentat/lisatiedot/ylistaron_kentta/  Tätä ennen kenttä oli tiilimurskaa, ja vain kotipesässä oli tekonurmi.http://www.ykv-pesis.net/web2006/?Kom=urheilupuisto  

Tekonurmen teosta tarjouksen kunnalle teki kolme yritystä ja lopulta sen sai tehtäväkseen Aaba Kotikentät osakeyhtiö. Tekonurmen veroton hinta oli 75 684 euroa.http://www.ykv-pesis.net/web2008/Kom2.php?p=p_300 Kenttäremontti tapahtui toukokuussa.http://www.ykv-pesis.net/web2008/Kom2.php?p=p_312 Uuden kentän avauspeli YK-V–Kempele pelattiin 25. toukokuuta parinsadan katsojan edessä.http://www.ykv-pesis.net/web2008/Kom2.php?p=p_336 Uudella tekonurmella nähtiinkin myös Superpesistä, kun Ylihärmän Pesis-Junkkarien naiset aloittivat kauden Ylistarossa.http://www.ykv-pesis.net/web2008/Kom2.php?p=p_309 Ottelua Kirittäriä vastaan oli katsomassa peräti 317 katsojaa.http://www.ykv-pesis.net/web2008/Kom2.php?p=p_362&sName=Naisten-ottelu-kiinnosti-%287.7.2008%29

 Lähteet 

Luokka:Pesäpallostadionit
Luokka:Seinäjoen urheilupaikat
Luokka:Ylistaro